TIZI WEZZU – Yenna-d, ass n laṛebɛa, usemyaddas n wenmalu n Useqqamu n Yixeddamen n Usselmed (CNAPESTE) dakken assuter n wenmalu-a yettwaqbel deffir ma ssutren-d ad stixren sin n yimasayen n tmehla n ussegmi.
Yenna-d Abderrahmane Ouaked i Tnegga n Yisalan n Ldzayer, dakken tella-d temlilit ass n laṛebɛa deg tesɣimt n tmehla n ussegmi aydeg ay ssawḍen ɣer yiwen n wemtaa aydeg ay msefhamen ad ssuffɣen iɣef n umeẓlu n yeknasen ɣer testaɣt. Ma d iɣef n umeẓlu n yixeddamen, ɣetsen ad as-fken anurẓem seg wass n lexmis d asawen, seg leɛḍil ad d-afen tifrat aydeg ur yettɛawad ara ad imahel deg wegzum n ussegmi n Tizi Wezzu.
Naqal tessumer-d tmehla n ussegmi n Tizi Wezzu ad tbeddel tawuri i yiɣef n umeẓlu n yixeddamen daxel tmehla-a, maca yugi useqqamu n twilayt n wenmalu-a assumer n tmehla n ussegmi deg temlilit-nnes n wass n letniyen, yernu yecreḍ dakken amasay-a ad yettixer akk seg tmehla n ussegmi.
Tifrat-a ssawḍen ɣer-s deg yiwet n temlilit ay d-yellan ass n laṛebɛa, d tin ay yeqqimen 4 n yesragen yernu ttekkan deg-s yigensasen n wenmalu n Useqqamu Aɣelnaw Afulman n Yixeddamen n Ussegmi, igensasen n yimawlan n yibalmuden, iɣef n udiwan n uwali, aselway n Wegraw Aɣerfan n Twilayt d unemhal n ussegmi.
Amtawa-a yesɛedda-t useqqamu n twilayt n wenmalu-a ass n laṛebɛa tameddit deg yiwet n temlilit deg tesɣimt-nnes, yernu yenna-d Mass Ouaked dakken azmal n wemtawa-a ad d-yili ass n lexmis, d ass n tuqqla n yiselmaden ɣer usselmed deffir yiwen n usunded ay d-yebdan deg Wamber yezrin ɣef lǧal n wetɛeddi n yiwen n wemsaltu, deg tmehla n ussegmi, ɣef yiwet n tselmadt s weḥdaṛ n sin-nni n yiɣfawen n umeẓlu, ɣef wakken ay d-iwekked.
kab_Latn kab_Latn kab_Latn kab_Latn kab_Latn